**PLANUL NAȚIONAL DE REDRESARE ȘI REZILIENȚĂ**

**ANEXA 7**

**CONTRACT COMERCIAL**

**Componenta: C16.RePowerEU**

**Investiţia: 7 -** **Schema de granturi sub formă de bonuri valorice pentru îmbunătățirea eficienței energetice a gospodăriilor**

**Axa I - Renovare ce vizează eficiența energetică combinată cu instalarea de panouri solare pe** **clădirile rezidențiale unifamiliale, numai pentru** **gospodăriile sărace din punct de vedere energetic și pentru consumatorii de energie vulnerabili**

Nume/prenume persoană fizică:

Adresa:

Număr telefon:

# **SECTIUNEA A – CONTRACT COMERCIAL**

**Încheiat între:**

**Societatea:** SC [Nume Societate] SRL, cu sediul în [Adresă completă], înregistrată la Registrul Comerțului cu nr. [Număr Registru], cod fiscal [CUI/CIF], cont nr. [Număr], deschis la Trezoreria/Banca [Denumire], Nr. telefon [număr], E-mail [adresă e-mail], reprezentată legal prin [Nume Reprezentant], în calitate de [Funcție Reprezentant], denumită în continuare **"Prestator"**,

**SAU (se va alege una dintre variante)**

**Parteneriatul format din:** SC [Nume Societate] SRL, cu sediul în [Adresă completă], înregistrată la Registrul Comerțului cu nr. [Număr Registru], cod fiscal [CUI/CIF], cont nr. [Număr], deschis la Trezoreria/Banca [Denumire], Nr. telefon [număr], E-mail [adresă e-mail], reprezentată legal prin [Nume Reprezentant legal], în calitate de **”Lider de parteneriat”** si SC [Nume Societate] SRL, cu sediul în [Adresă completă], înregistrată la Registrul Comerțului cu nr. [Număr Registru], cod fiscal [CUI/CIF], cont nr. [Număr], deschis la Trezoreria/Banca [Denumire], Nr. telefon [număr], E-mail [adresă e-mail], reprezentată legal prin [Nume Reprezentant legal], în calitate de **”Partener”**, **denumit în continuare "Prestator"**,

și

**Persoana Fizică:**[Nume Persoană Fizică], cu domiciliul în [Adresă], posesor al BI/CI/Pașaport seria [Seria] nr. [Număr], CNP [CNP], telefon [.......] în calitate de **proprietar/coproprietar** [se va alege varianta aplicabilă și se va completa Secțiunea B în cazul celei de-a doua opțiuni], denumită în continuare **"Beneficiarul final"**.

Părțile convin după cum urmează:

# **Articolul 1. Obiectul Contractului**

* 1. Obiectul Contractului constă în realizarea serviciilor de reabilitare termică și instalarea sistemului de panouri fotovoltaice pentru producerea de energie electrică de către **Prestator** în numele Beneficiarului final, cu toate materialele de montaj incluse pentru clădirea rezidențială unifamilială situată la adresa ....................................... („Clădirea rezidențială unifamilială”) , mai departe denumit „Proiectul”.

# **Articolul 2. Durata Contractului**

* 1. Implementarea Proiectului se realizează în până la data de 31.08.2026.

# **Articolul 3. Prețul Contractului**

* 1. Valoarea Contractului este de ................ LEI, din care .... lei reprezintă contravaloarea bonurilor valorice decontate de către finanțator, echivalentul a 20.200 EURO.
  2. Prețul Contractului va fi achitat în contul **Prestatorului** după cum urmează:

1. de către finanțator prin transfer de sume, dar nu mai mult de [....] LEI, echivalentul a 6 bonuri valorice in valoare cumulată totală de 20.200 EURO
2. de către Beneficiarul final, suma de .... LEI [dacă este cazul, diferența pentru activitățile neeligibile (nedecontate la pct. a)]
   1. Până la plata integrală a Prețului astfel cum este acesta definit la Art.3, alin. 3.2, litera b, sistemele de anvelopare termică, sistemele fotovoltaice și materialele necesare instalării acestora rămân în proprietatea **Prestatorului**, chiar și în cazul încheierii/semnării Procesului-verbal de recepție la terminarea lucrărilor.
   2. Cu toate acestea, în vederea racordării la rețeaua națională precum și pentru încheierea contractului de racordare cu operatorul de distribuție relevant, **Prestatorul** acordă Beneficiarului final un drept de utilizare asupra echipamentelor, până la transferul integral al dreptului de proprietate și încasarea integrală a valorii menționate la punctul 3.2.

# **Articolul 4. Implementarea Proiectului**

* 1. Implementarea Proiectului se realizează de către **Prestator** prin emiterea ordinului de începere a lucrărilor de renovare termică și/sau concomitent, a instalării sistemului de panouri fotovoltaice și prin îndeplinirea formalităților specifice obținerii tuturor avizelor și acordurilor (dacă vor fi necesare). Dacă pentru racordarea acestuia la rețeaua națională de distribuție a energiei electrice sunt necesare lucrări sau achitarea unor taxe privind creșterea puterii instalate (spor de putere) la operatorul de distribuție, acestea cad în sarcina **Prestatorului**.
  2. **Prestatorul** va instala și ulterior va depune cererea de racordare la operatorul de distribuție pentru sistemul de panouri fotovoltaice în termen de maxim 6 luni de la data semnării contractului de finanțare cu finanțatorul, cu condiția achitării de către Beneficiarul final a sumei prevăzute la **Art. 3, alin. 3.2, pct. b**. De asemenea, Beneficiarul final se obligă să se asigure, **înainte de semnarea prezentului contract**, că locul de consum nu este blocat de o altă cerere de racordare. **Prestatorul** are obligația de a verifica corectitudinea declarațiilor făcute de Beneficiarul final și, în cazul în care această verificare nu a fost efectuată, își asumă eventualele întârzieri cauzate de blocarea locului de consum de către o altă cerere aflată în curs de soluționare la momentul semnării prezentului contract.

# **Articolul 5. Drepturile și obligațiile Părților**

* 1. Drepturile și obligațiile **Prestatorului**
     1. Să livreze, să execute lucrările de reabilitare termică și să instaleze sistemele de panouri fotovoltaice pentru Beneficiarul final, în conformitate cu specificațiile tehnice prevăzute de Ghid și a proiectului aprobat de către finanțator;
     2. Să ofere informații cu privire la condițiile și termenele de desfășurare a Proiectului;
     3. Să prezinte statusul dosarului către Beneficiarul final ori de câte ori i se solicită, dar nu mai mult de 2 (două) ori pe lună;
     4. Să dețină pe toată perioada de valabilitate a Contractului toate avizele, autorizațiile și licențele necesare;
     5. Are obligatia, din momentul ordinului de începere al execuției Proiectului, de a asigura perimetrul de lucru aferent clădirii rezindențiale conform normelor de siguranță aplicabile în vigoare precum și protecția dotărilor/echipamentelor care sunt situate la clădirea rezidențială unifamilială. *Cu titlu de exemplu: instalatorul nu va permite accesul niciunei persoane pe timpul execuției lucrării (dacă este cazul), cu excepția personalului calificat, în perimetrul de la sol, sub acoperiș, pentru a evita eventuale accidente;*
     6. Nu este responsabil în cazul în care Beneficiarul final sau orice alt terț nu respectă indicațiile acestuia;
     7. Să desemneze personal calificat, care urmează să își îndeplinească sarcinile în conformitate cu legea aplicabilă;
     8. Să transmită Beneficiarului final 1 (un) exemplar al fiecăruia dintre documentele menționate mai jos, împreună cu orice alte documente care, în conformitate cu prezentul Contract, trebuie să fie transmise Beneficiarului final:

(i) Certificate de garanție;

(ii) Factură, etc;

* + 1. **Prestatorul** nu va fi responsabil pentru exactitatea documentelor puse la dispoziția acestuia de către Beneficiar final, cum ar fi actele de identitate, actele de proprietate, extrase carte funciară, schițe, etc. Erorile din schițele, informațiile sau detaliile furnizate în scris de Beneficiarul final care provoacă întârzieri în execuția lucrărilor vor da dreptul **Prestatorului** la prelungirea perioadei de execuție a acestora și la modificarea perioadei Contractului, dacă este cazul, cu o perioadă cel puțin egală cu perioada necesară pentru remedierea documentației necesare sau situației generate prin furnizarea de către Beneficiarul final a unei documentații incorecte sau incomplete.
    2. În situația în care, pe parcursul derulării Proiectului, se constată lipsuri sau erori în lucrările de proiectare sau a unor documente solicitate de finanțator, **Prestatorul** va comunica într-un termen rezonabil Beneficiarului final constatările sale împreună cu propunerile de remediere, iar Beneficiarul final va transmite **Prestatorului** acordul sau dezacordul scris, bine justificat cu privire la măsurile necesare de întreprins precum si documentele relevante în completare.
    3. **Prestatorul** are obligativitatea preluării ambalajelor și deșeurilor rezultate din reabilitarea termică și instalarea sistemului fotovoltaic.
  1. Drepturile și obligațiile Beneficiarului final:
     1. Să plătească și să respecte obligațiile contractuale referitoare la și în legătură cu plata integrală a prețului în cuantumul, modalitățile și la termenele convenite cu **Prestatorul**, conform Art.3, alin. 3.2 lit a. și b. din Contract;
     2. Să pună la dispoziția **Prestatorului** toate documentele necesare în vederea executării Proiectului, asa cum acestea sunt detaliate/solicitate în Ghidul Solicitantului aplicabil;
     3. Declară că a luat la cunoștință de întreg conținutul Ghidului Solicitantului aprobat prin OMIPE nr. 6251/13.09.2024 și se obligă să le respecte în totalitate;
     4. Să asigure accesul neîngrădit la clădirea rezidențială unifamilială și să pună la dispoziție orice documente necesare realizării documentațiilor tehnice și executării Proiectul. În cazul în care Beneficiarul final întârzie în transmiterea oricăror documente sau acestea sunt incomplete și prin aceasta este afectat termenul de execuție a Contractului, **Prestatorul** nu va fi ținut răspunzător și nu va datora nicio despăgubire Beneficiarului final.
     5. Să pregătească clădirea rezidențială unifamilială și să efectueze toate lucrările solicitate de autoritățile emitente ale Autorizațiilor, în scopul asigurării unei clădiri rezidențiale unifamiliale libere de sarcini și de orice alte elemente de construcții și sau instalații, care nu îi pot permite **Prestatorului** să execute Proiectul;
     6. Să facă recepția cantitativă a produselor în momentul livrării și să semneze documentele aferente livrării produselor;
     7. Să verifice documentele de însoțire a bunurilor;
     8. Pe perioada executării lucrărilor de reabilitare termică și de instalare a echipamentelor, materialele și echipamentele ce nu sunt puse în operă și/sau instalate sau sunt în procesul de punere în operă și/sau instalate sunt prezumate a fi în paza și detenția Beneficiarului final;
     9. Să facă orice reclamație privind calitatea și eventualele deteriorări ale ambalajelor, în momentul recepționării mărfii;
     10. Să pună la dispoziție utilitățile (de ex. electricitate, apă, salubritate, etc.) necesare pentru execuția adecvată a Proiectului, să asigure accesul la clădirea rezidențială unifamilială și la toalete pentru personalul **Prestatorului**, să desemneze, dacă este cazul, persoana împuternicită pentru a reprezenta Beneficiarul final pentru recepții, supraveghere, etc., conform prevederilor legislației aplicabile în vigoare;
     11. Să furnizeze personalului ce efectuează operațiunile de reabilitare termică și/sau de instalare toate informațiile necesare pentru prestarea acestor servicii;
     12. Să stabilească împreună cu **Prestatorul** data la care se va efectua reabilitarea termică și/sau instalarea sistemului fotovoltaic;
     13. Să fie prezent personal sau prin reprezentant la reabilitarea termică și/sau instalarea sistemului fotovoltaic și să asigure accesul echipei de reabilitare și/sau instalare la locația stabilită/ clădirea rezidențială unifamilială în vederea reabilitării termice/instalării;
     14. Să respecte și să sprijine condițiile de efectuare a serviciilor de reabilitare și/sau de instalare așa cum sunt precizate de **Prestator**;
     15. Să utilizeze și/sau să folosească dotările/echipamentele numai în condițiile utilizării normale și conform specificațiilor tehnice cuprinse în certificatul de garanție predat Beneficiarului final și a manualului de utilizare și să nu permită utilizarea sau accesarea acestora de către persoane neautorizate;
     16. Să anunțe neîntârziat **Prestatorul** cu privire la apariția oricărei deficiențe în funcționarea și utilizarea produselor, în scris, inclusiv via e-mail: [.................] sau telefonic [............]. Orice altă cale de comunicare (mesaje Whatsapp, etc.) nu reprezintă căi oficiale de comunicare;
     17. Să nu permită intervenția asupra lucrărilor și/sau echipamentelor altor persoane decât celor autorizate de **Prestator**, sub sancțiunea pierderii garanției asupra lucrărilor și/sau dotărilor și/sau echipamentelor;
     18. Are dreptul de a verifica executarea Proiectului, pe propria sa cheltuială, fără însă a-l stânjeni pe **Prestator** în executarea acestuia și de a comunica **Prestatorului** observațiile sale;
     19. Are dreptul de a măsura, examina și testa, fie prin mijloace proprii, fie cu ajutorul terților și pe propriul cost și propria răspundere, orice lucrare de pe clădirea rezidențiala unifamilială care urmează să fie acoperită sau nevizibilă. Beneficiarul final va efectua această examinare, măsurare sau testare fără a perturba în mod nenecesar execuția Proiectului și asumându-și, în toate situațiile, costul aferent pagubelor sau întârzierilor față de data predării/livrării;
     20. Să recepționeze și să preia Proiectul executat, la termenele convenite cu **Prestatorul** și în modalitatea prevăzută în prezentul Contract;
     21. În cazul în care Beneficiarul final dorește în mod expres să preia ambalajele sau deșeurile rezultate din reabilitarea termică și instalarea sistemului fotovoltaic, atunci acesta va fi responsabil pentru respectarea legii aplicabile în domeniul protecției mediului, gestionării și eliminării deșeurilor în vigoare la data semnării Contractului, precum și de îndeplinirea oricăror obligații de mediu, de control al emisiilor, deversări, depozite, gestionare a reziduurilor sau de orice alt tip, conform legislației în vigoare după predarea lucrării/dotărilor/echipamentelor;
     22. Beneficiarul final va fi responsabil pentru calitatea și conformitatea cu legislația în vigoare a lucrărilor și instalațiilor electrice din instalația electrică existentă, cu excepția celor realizate de **Prestator**.

De asemenea, clădirea rezidențială unifamilială trebuie să dețină împământare electrică, fără de care sistemul fotovoltaic nu poate funcționa. **Prestatorul** va măsura gratuit priza de pământ la instalare. Dacă valoarea acesteia nu este conformă (valoarea calculată trebuie sa fie sub 4 Ohm conform legislației), Beneficiarul final se obligă ca în termen de 10 zile să remedieze împământarea electrică și să prezinte buletin măsură priză pământ eliberat de o societate atestată ANRE.

# **Articolul 6. Livrarea echipamentelor și/sau produselor aferente reabilitării termice**

* 1. **Prestatorul** va notifica telefonic și în scris Beneficiarul final cu privire la data începerii execuției lucrărilor de reabilitare termică și/sau livrării și/sau instalării sistemului fotovoltaic cu 2-7 zile înainte de data efectivă. Beneficiarul final are dreptul să propună o altă dată pentru începerea lucrărilor și/sau recepționarea dotărilor și/sau sistemului fotovoltaic.
  2. **Prestatorul** va suporta riscurile de pierdere și/sau deteriorare a produselor/echipamentelor până la data livrării acestora Beneficiarului final, la locul stabilit prin Contract, prin livrare înțelegându-se descărcarea acestora la adresa de domiciliu unde are loc implementarea propriu-zisa a proiectului. Totodată, **Prestatorul** va fi responsabil și pentru eventuala deteriorare/pierdere a acestora ce poate interveni pe parcursul execuției/instalării lor.
  3. În ceea ce privește viciile ascunse pe care **Prestatorul** a fost în imposibilitate să le cunoască la momentul predării produselor/echipamentelor către Beneficiarul final, Beneficiarul final trebuie să le notifice **Prestatorului** într-un termen de 2 zile de la descoperirea acestora. Notificarea trebuie făcută în scris și să precizeze cu exactitate natura și amploarea viciilor.
  4. Părțile sunt de acord că dreptul Beneficiarului final de a invoca viciile ascunse ale produselor și/sau dotărilor și/sau echipamentelor, într-un termen de cel mult 1 (un) an de la data Procesului-verbal de recepție la terminarea lucrărilor. În următoarele cazuri se vor aplica termenele legale în locul perioadei de 1 (un) an mai sus precizată:
  5. răspunderea pentru culpă gravă;
  6. ascunderea unui viciu;
  7. prejudicii împotriva vieții, integrității corporale și sănătății provocate de încălcarea gravă de către **Prestator** a obligațiilor sale.
  8. Dacă în urma rezultatului inspecțiilor realizate sunt constatate neconformități, Beneficiarul final va putea să solicite refacerea, înlocuirea și/sau repararea lucrărilor/dotărilor/echipamentelor fără nicio cheltuială din partea acestuia. În cazul dotărilor/echipamentelor deteriorate și a constatării unor deficiențe cantitative și/sau calitative, la data recepției, **Prestatorul** se obligă să înlocuiască produsele necorespunzătoare și/sau să completeze deficiențele cantitative, într-un termen stabilit de comun acord, fără modificarea Prețului Contractului.
  9. În cazul în care orice daune au fost produse în cursul eventualei depozitări de către Beneficiarul final, costurile cu înlocuirea vor fi suportate de către Beneficiar final.
  10. Durata și modalitățile de efectuare a inspecțiilor și a verificărilor nu vor putea fi invocate de Beneficiarul final drept motiv sau justificare a neplății sau întârzierii plății Prețului Contractului către **Prestator**.
  11. Răspunderea **Prestatorului** în temeiul obligației de garanție pentru vicii presupune strict suportarea costului reparației și/sau a costului dotării/echipamentului de înlocuit.

# **Articolul 7. Instalarea echipamentelor,** **dotărilor și executarea lucrărilor de reabilitare termică**

* 1. **Prestatorul** este responsabil de realizarea lucrărilor de reabilitare termică și de instalarea sistemului de panouri fotovoltaice și de finalizarea adecvată a Proiectului, cu excepția intervenirii vreunui caz de culpă a Beneficiarului final sau forță majoră. În termen de 10 zile lucrătoare de la instalarea sistemului fotovoltaic se va depune de către **Prestator**, documentația necesară la operatorul de distribuție în vederea emiterii certificatului de racordare. În vederea realizării acestui lucru, trebuie să se respecte următoarele condiții cumulativ:
  2. Existența buletinului de măsură a prizei de pământ, în parametri;
  3. Documentele de recepție și împuternicirea sunt semnate;
  4. Locul de consum nu este blocat de o altă cerere de racordare în curs;
  5. Adresa locului de consum este actualizată la operatorul de distribuție;
  6. Locul de consum este definitiv (nu temporar, de șantier).

Orice întârzieri cauzate de punctele de mai sus nu sunt imputabile **Prestatorului**.

* 1. În cazul în care **Prestatorul** va constata că locul montării panourilor fotovoltaice (acoperișul imobilelor) poate suferi modificări (ex. îndoirea tablei din care este făcut acoperișul imobilelor) ca urmare sau în timpul prestării serviciilor de instalare a panourilor, **Prestatorul** va aduce la cunoștința Beneficiarului final posibilele modificări ce pot surveni și le va supune spre aprobare Beneficiarului final. Comunicarea dintre Părți în sensul celor de mai sus este valabil îndeplinită dacă va fi transmisă în format fizic sau prin poșta electronică – e-mail. În urma primirii acordului Beneficiarului final, **Prestatorul** nu va fi responsabil și nu va fi ținut răspunzător în niciun fel pentru orice eventuale modificări/daune survenite asupra/în privința locului montării panourilor fotovoltaice.
  2. Transferul dreptului de proprietate asupra dotărilor/echipamentelor de la **Prestator** la Beneficiarul final are loc la data semnării Procesului verbal de predare/primire și/sau punere în funcțiune în condițiile îndeplinirii obligațiilor de la art. 3.2, litera b sau cel mai târziu la data emiterii certificatului de racordare de către operatorul de distribuție relevant, dacă această dată este ulterioară datei Procesului verbal de punere în funcțiune. Cu toate acestea, Beneficiarul final va fi direct răspunzător pentru orice daune sau prejudicii generate Proiectului strict din culpa directă sau indirectă a Beneficiarului final, care intervin între data instalării efective și data emiterii certificatului de racordare.

# **Articolul 8. Recepția lucrărilor de reabilitare termică și de instalare**

* 1. După furnizarea produselor/echipamentelor, Părțile convin ca **Prestatorul** să execute lucrările de reabilitare termică și să instaleze sistemul fotovoltaic pe clădirea rezidențială unifamilială pusă la dispoziție de către Beneficiarul final până la data de 31.08.2026.
  2. După finalizarea lucrărilor de reabilitare și de instalare, **Prestatorul** va semna cu Beneficiarul final Procesul verbal de recepție la terminarea lucrărilor.

În cazul în care Beneficiarul final nu se prezintă la data execuției serviciilor (dată ce se consideră convocare prin acceptarea programării execuției lucrărilor și montajului), acesta va fi convocat pentru a doua oară cu privire la cele anterior menționate. Dacă Beneficiarul final nu-și îndeplinește obligația privind prezența, în urma procesului de notificare descris anterior, **Prestatorul** poate iniția Procesul verbal de recepție la terminarea lucrărilor și este eliberat de obligațiile sale ulterioare privind finalizarea acestei sarcini, iar sarcina este considerată a fi finalizată. Lucrările sunt considerate finalizate și recepționate, iar **Prestatorul** poate emite Procesul-verbal de recepție la terminarea lucrărilor.

* 1. În cazul în care pe perioada executării Contractului, Beneficiarul final efectuează sau nu îndeplinește anumite condiții care duc la încălcarea condițiilor din Ghidul Solicitantului, făcând imposibilă decontarea acestora prin programul coordonat de către finanțator (ca exemplu, Operatorul de Distribuție nu poate efectua racordarea din cauze imputabile exclusiv Beneficiarului final ori Beneficiarul final nu respectă instrucțiunile Operatorului de Distribuție), Beneficiarul final va datora **Prestatorului** suma menționată la Art. 3, alin. 3.2, punctul a. în situația în care **Prestatorul** nu poate deconta valoarea bonurilor valorice și, dacă este cazul, suma menționată la Art.3, alin. 3.2, punctul b.

În oricare dintre situațiile descrise în cuprinsul prezentei clauze (inclusiv în situația acordării unui drept de utilizare a dotărilor/echipamentelor), **Prestatorul** poate alege să își recupereze dotările, echipamentele și materialele instalate sau sumele aferente acestora în cazul reabilitării termice, inclusiv valoarea manoperei, Beneficiarul final urmând a suporta întreaga cheltuială generată de aceste situații.

* 1. În cazul constatării unor erori minore care, în opinia ambelor Părți, nu constituie un motiv suficient pentru a amâna elaborarea Procesului verbal de recepție la terminarea lucrărilor, Părțile pot ajunge la un acord și semna Procesul-verbal în pofida respectivelor deficiențe. În acest caz, **Prestatorul** va transmite Beneficiarului final simultan sau anterior semnării Procesului-verbal, o declarație prin care va garanta completarea tuturor respectivelor erori, deficiențe, lipsuri, neconformități etc., împreună cu un grafic de lucrări definit pentru remedierea acestora, fără a i se percepe vreo penalitate.
  2. **Prestatorul** se obligă ca în termen de 7 zile de la data semnării Procesului verbal de recepție la terminarea lucrărilor, să elibereze clădirea rezidențială unifamilială de utilajele folosite în executarea Proiectului.

# **Articolul 9. Garanțiile Prestatorului**

* 1. Garanția pentru calitatea produselor/echipamentelor
     1. Garanția produselor, dotărilor și echipamentelor livrate în temeiul prezentului Contract se acordă în conformitate cu certificatele de garanție emise și potrivit specificațiilor Producătorului, respectiv cu perioadele minime obligatorii menționate în anexa la Ghidul Solicitantului - *Condiții tehnice minime pentru sistemele fotovoltaice*, de minim 5 ani pentru materialele utilizate pentru reabilitarea termică și 2 ani pentru alte materiale, echipamente, montaj și execuția corectă a lucrărilor.
     2. Perioada de garanție pentru produsele/dotările/echipamentele livrate și instalația pusă în funcțiune se calculează de la data semnării Procesului verbal de recepție la terminarea lucrărilor.
     3. Pe durata perioadelor de garanție, **Prestatorul** va trimite produse/dotări/echipamente noi care vor înlocui produsele/dotările/echipamentele defecte în conformitate cu condițiile de garanție aplicabile fiecărui tip de produs/dotare/echipament, având însă dreptul să trimită produse/dotări/echipamente de tipuri diferite față de cele furnizate, în cazul modernizării/retragerii acestora de către producătorul respectiv.
     4. Garanțiile menționate mai sus nu vor acoperi evenimente neprevăzute sau defecțiuni ale produselor/dotărilor/echipamentelor care se datorează, direct sau indirect, alimentării incorecte cu energie electrică, intervenției unor persoane neautorizate, lipsei de întreținere, defectării sau funcționării incorecte a altor echipamente care nu au fost montate de către **Prestator**, deteriorării clădirii rezidențiale unifamiliale pe care au fost instalate echipamentele/aplicate măsurile de reabilitare termică, condițiilor atmosferice și meteorologice precum grindina, îngheț, cutremur, altor cauze de forță majoră sau culpei Beneficiarului final.
  2. Garanția de bună execuție
     1. În cazul apariției în timpul perioadei de garanție a unor defecte la produsele/dotările/echipamentele livrate, din cauza modului în care au fost montate sau executate lucrările de reabilitare termică, în urma notificării scrise transmise de Beneficiarul final în acest sens în termenele și condițiile stabilite mai sus, **Prestatorul** se obligă să ia măsurile necesare pentru a elimina defectele descoperite, prin înlocuirea sau repararea produselor/dotărilor/echipamentelor defecte sau refacerea lucrărilor de reabilitare, fără niciun alt remediu pentru Beneficiarul final, pe cheltuiala **Prestatorului**. **Prestatorul** va decide dacă produsul/dotarea/echipamentul trebuie înlocuit sau reparat.

**Produsele/dotările/echipamentele defecte și care au fost înlocuite de Prestator, în perioada de garanție, vor trece în proprietatea acestuia.**

* + 1. Garanția nu se acordă în cazul lipsei de întreținere, utilizării și manipulării greșite, sau întreținerii neadecvate sau neconforme, dezasamblării greșite/neautorizate de Beneficiarul final, modificării, reparării sau alterării produselor/dotărilor/echipamentelor, efectuate de către Beneficiarul final (inclusiv reprezentanții, consultanții și/sau personalul acestuia, precum și orice terță persoană care are acces la investiție câtă vreme aceasta se află în paza Beneficiarului final), fără asistența și prezența personalului **Prestatorului**.
    2. Garanția este exclusă și în cazul în care, în perioada de garanție, au fost efectuate orice fel de intervenții, modificări și/sau completări asupra lucrării de către Beneficiarul final și/sau un terț, fără acordul prealabil scris al **Prestatorului**. **Prestatorul** nu răspunde pentru vicii sau deteriorări rezultate de vechimea sau uzul normal al produselor/dotărilor/echipamentelor.
    3. În caz de înlocuire sau de reparare a produselor/dotărilor/echipamentelor defecte, perioada de garanție inițială pentru acestea va fi prelungită cu durata dintre data înregistrării reclamației și data remedierii.
    4. **Prestatorul** va răspunde față de Beneficiarul final doar pentru încălcarea obligațiilor contractuale și a celor rezultate din garanția acordată, răspunderea acestuia fiind limitată la cuantumul pierderilor produselor/dotărilor/echipamentelor ce urmează a fi instalate conform prezentului Contract.

# **Articolul 10. Modificarea Contractului**

* 1. Prezentul Contract va putea fi modificat printr-un act adițional încheiat în scris cu acordul ambelor Părți.
  2. În situația în care pe parcursul executării Contractului se dovedesc a fi necesare lucrări suplimentare și/ sau schimbări ale modului de instalare ale produselor/dotărilor/echipamentelor pentru implementarea Proiectului, acestea vor fi supuse spre aprobare Beneficiarului final.

# **Articolul 11. Forța majoră**

* 1. Prin forță majoră se înțelege orice eveniment extern, imprevizibil, absolut invincibil și inevitabil, intervenit după data semnării Contractului de finanțare, care împiedică executarea în tot sau în parte a acestuia și care exonerează de răspundere partea care o invocă. Forța majoră se constată de o autoritate competentă.
  2. Pot constitui cauze de forță majoră evenimente cum ar fi: crize medicale pandemice, calamitățile naturale (cutremure, inundații, alunecări de teren), război, revoluție, embargo, enumerarea nefiind exhaustivă. Nu este considerat eveniment de forță majoră un eveniment asemenea celor de mai sus, care însă, fără a crea o imposibilitate de executare, face doar extrem de costisitoare executarea obligațiilor uneia din părți.
  3. Partea care invocă forța majoră are obligația de a notifica cealaltă parte cazul de forță majoră, în termen de 10 (zece) zile lucrătoare de la data apariției și de a dovedi existența situației de forță majoră în baza unui document eliberat sau emis de către autoritatea competentă, în termen de cel mult 15 (cincisprezece) zile de la data comunicării acestuia. De asemenea, are obligația de a comunica celeilalte părți, în scris, încetarea situației de forță majoră, în termen de 10 (zece) zile lucrătoare de la intervenirea încetării.
  4. Părțile au obligația de a lua orice măsuri care le stau la dispoziție în vederea limitării consecințelor cazului de forță majoră.
  5. Dacă partea care invocă forța majoră nu procedează la notificarea începerii și încetării cazului de forță majoră, în condițiile și termenele prevăzute, va suporta toate daunele provocate celeilalte părți prin lipsa notificării.
  6. Cazul fortuit nu este exonerator de răspundere contractuală.

# **Articolul 12. Notificările între Părți**

* 1. Orice notificare adresată de către una dintre Părți celeilalte se va considera valabil comunicată dacă aceasta va fi transmisă în scris, prin scrisoare recomandată cu confirmare de primire sau e-mail la datele de contact din preambulul prezentului Contract.
  2. Dacă transmiterea notificării va avea loc după ora 17:00, aceasta se va considera a fi comunicată în prima zi lucrătoare ulterioară celei în care a fost transmisă.

# **Articolul 13. Litigii**

* 1. Orice dispută cu privire la încheierea, executarea ori terminarea prezentului Contract se va soluționa pe cale amiabilă.
  2. În ipoteza în care soluționarea pe cale amiabilă nu va fi posibilă, litigiul va fi dedus spre soluționare instanței judecătorești competente.
  3. Contractul va fi guvernat și interpretat în conformitate cu legile din România și Ghidul Specific aplicabil.

# **Articolul 14. Prelucrarea datelor cu caracter personal**

* 1. În respectarea obligației prevăzută la Art. 13 din Regulamentului UE 2016/679 („Regulamentul”), **Prestatorul** informează Beneficiarul final că prelucrează, în calitate de Operator, datele Beneficiarului final cu caracter personal furnizate în cadrul contractului sau ca parte a corespondenței purtate între părți pentru îndeplinirea următoarelor scopuri, enunțate cu titlu exemplificativ:

1. efectuarea demersurilor necesare în vederea încheierii prezentului Contract;
2. executarea obligațiilor contractuale asumate prin prezentul Contract;
3. menținerea contactului cu Beneficiarul final, pentru a realiza o informare corectă și în timp real, în legătură cu evoluția serviciului contractat;
4. gestionarea relației contractuale dintre Beneficiarul final și **Prestator**;
5. îndeplinirea obligațiilor impuse în sarcina **Prestatorului** prin normele legale;
6. în scopul respectării hotărârilor judecătorești și exercitării și/sau apărării drepturilor legale ale **Prestatorului**;
7. în orice scop aferent și/sau auxiliar oricărora dintre cele de mai sus.
   1. În realizarea activităților ce constituie obiectul prezentului Contract, **Prestatorul** va prelucra, păstra și transmite datele colectate în linie cu limitările Regulamentului, fiind totodată posibil ca **Prestatorul** să transmită datele cu caracter personal indicate anterior, către subcontractanți, consultanți externi (auditori, avocați, contabil), autorităților sau instituțiilor publice sau altor persoane fizice sau juridice care contribuie la sau asigură îndeplinirea obiectului de activitate al **Prestatorului**, aceștia fiind toti localizați doar în UE sau SEE.
   2. Conform Regulamentului, Beneficiarul final are dreptul la informare cu privire la prelucrarea realizată de **Prestator**, dreptul de acces la datele cu caracter personal, dreptul la rectificarea datelor cu caracter personal, dreptul la ștergerea datelor cu caracter personal, dreptul la restricționarea prelucrării datelor cu caracter personal, dreptul la portabilitatea datelor cu caracter personal, dreptul de opoziție la procesul decizional individualizat automatizat, dreptul de a-și retrage consimțământul cu privire la prelucrare, în situația în care prelucrarea s-a efectuat în baza consimțământului său, fără a afecta legalitatea prelucrării datelor cu caracter personal, efectuate în baza consimțământului, înainte de retragerea acestuia, dreptul de a formula plângere, în baza Art. 77 din Regulament, adresată Autorității Naționale de Supraveghere a Prelucrării Datelor cu Caracter Personal (ANSPDCP).
   3. Beneficiarul final, în calitatea sa de persoană vizată, își poate exercita oricare dintre drepturile anterior menționate, în mod gratuit, prin transmiterea unei solicitări scrise în acest sens **Prestatorului**, la datele de contact menționate în debutul prezentului Contract.

# **Articolul 15. Confidențialitate**

* 1. Toate informațiile și documentele unei Părți, care vor fi puse la dispoziția celeilalte Părți pe durata executării prezentului Contract, vor fi tratate cu confidențialitate și protejate de acces neautorizat. Această clauză își va păstra valabilitatea timp de 3 ani de la încetarea Contractului. Angajații Părților sunt obligați să respecte clauzele de confidențialitate.
  2. În situația în care **Prestatorul** folosește subcontractori pentru îndeplinirea obligațiilor contractuale, aceștia vor fi obligați să respecte clauzele incluse în Contract privind securitatea datelor.
  3. **Prestatorul** este îndreptățit să utilizeze datele personale primite sau să solicite implicarea unor terți în acest sens, atât timp cât este necesar pentru îndeplinirea Contractului și în conformitate cu reglementările aplicabile privind protecția datelor.
  4. Părțile se obligă ca, în cazul încălcării obligației de confidențialitate, în orice fel, ca urmare a culpei, neglijenței, intenției, omisiunii, deficienței sau incompetenței lor, acestea vor fi pe deplin răspunzătoare pentru orice daune directe și/sau indirecte suferite de către cealaltă Parte, inclusiv pentru pierderea profitului, pierderea șansei de câștig și alte daune similare.

# **Articolul 16. Răspunderea contractuală**

* 1. Neexecutarea, executarea defectuoasă sau executarea cu întârziere a obligațiilor asumate în prezentul Contract, obligă Partea în culpă la plata de daune-interese.
  2. Pentru nefinalizarea Proiectului din culpa sa exclusivă, **Prestatorul** va răspunde către Beneficiarul final, prin suportarea unei penalități de 0,01 % pe zi de întârziere din valoarea menționata la Art.3, alin. 3.2 lit. b., calculată până la un maxim de 10 % din valoarea anterior menționată.
  3. În niciun caz de angajare a răspunderii **Prestatorului** conform prezentului Contract, valoarea cumulată a daunelor-interese plătite de **Prestator**, pentru una sau mai multe încălcări ale Contractului, oricare ar fi acestea, nu poate depăși o sumă egală cu valoarea menționată la Art.3, alin. 3.2 lit. b.
  4. În cazul în care **Prestatorul** nu poate începe sau continua executarea Contractului din cauza neîndeplinirii, fără justificare, de către Beneficiarul final a propriilor obligații pentru mai mult de 15 zile, pentru motive care nu pot fi imputate **Prestatorului**, acesta este îndreptățit să obțină rezilierea Contractului, cu daune-interese sau alternativ obligarea prin orice mijloace a Beneficiarului final la executarea obligațiilor sale.

# **Articolul 17. Încetarea Contractului**

* 1. Contractul încetează prin acordul Părților, exprimat în scris, sau la expirarea perioadei pentru care a fost încheiat.
  2. Contractul încetează prin pierderea dreptului de finanțare/ recuperarea finanțării în cadrul programului coordonat de către finanțator în următoarele situații, dar fără a se limita la aceastea:
     1. Beneficiarul final pierde dreptul de proprietate a clădirii rezidențiale unifamiliale pe care se implementează proiectul în urma executării silite instituite de către creditorul persoană juridică sau în urma executării silite instituite de către creditorul persoană fizică, iar aceasta din urmă nu preia obligațiile Beneficiarului final în cadrul programului coordonat de către finanțator;
     2. Clădirea rezidențială unifamilială pe care se implementează proiectul intră sub incidența Legii nr. 77/2016 privind darea în plată a unor bunuri imobile în vederea stingerii obligațiilor asumate prin credite;
     3. Beneficiarul final transmite dreptul de proprietate asupra clădirii rezidențiale unifamiliale pe care se implementează proiectul unei persoane juridice sau unei entități care desfășoară activități economice;
     4. Beneficiarul final transmite dreptul de proprietate asupra clădirii rezidențiale unifamiliale pe care se implementează proiectul unei persoane fizice, iar aceasta din urmă nu a preluat obligațiile Beneficiarului în cadrul programului coordonat de către finanțator;
     5. Beneficiarul final instituie în favoarea unei persoane juridice sau a unei entități care desfășoară activități economice o sarcină nepermisă de Ghidul Solicitantului aferent Componentei 16.RePowerEU (enumerare cu titlu exemplificativ: comodat, locațiune).
  3. **Prestatorul** poate solicita rezilierea prezentului Contract printr-o notificare scrisă și transmisă cu 15 zile înainte de data la care va opera rezilierea, fără nicio altă formalitate și fără intervenția instanței de judecată, în cazul în care Beneficiarul final:
     1. nu își îndeplinește obligațiile contractuale esențiale stabilite în sarcina sa, inclusiv obligația de plată a Prețului Contractului stabilit la **Art 3, alin.3.2,lit. b.** la termenele și în condițiile agreate de Părți;
     2. intră în incapacitate de plată;
     3. suspendă execuția Contractului sau a oricărei părți a Contractului pentru mai mult de 5 zile, pentru motive care nu pot fi imputate **Prestatorului**;
     4. din motive neprevăzute și din cauza unor conjuncturi economice, nu-și mai poate îndeplini obligațiile contractuale;
  4. Beneficiarul final poate notifica rezilierea prezentului Contract printr-o notificare scrisă și transmisă cu 15 zile înainte de data la care va opera rezilierea, fără nicio altă formalitate și fără intervenția instanței de judecată, în cazul în care **Prestatorul**:
     1. nu își îndeplinește obligațiile contractuale stabilite în sarcina sa la termenele și în condițiile agreate de Părți si neglijează în mod repetat să și le îndeplinească, deși a fost notificat de Beneficiarul final în acest sens;
     2. abandonează lucrările sau demonstrează în mod clar în alt mod intenția de a nu continua executarea obligațiilor sale în baza Contractului pentru o perioada mai mare de 90 de zile.
  5. În cazul în care, după intrarea în vigoare a Contractului, Beneficiarul final renunță la o parte sau la toata investiția care face obiectul confirmării de comandă sau solicită încetarea Contractului, conform prezentului Articol 17, acesta va plăti costurile la zi înregistrate de **Prestator** la data încetării Contractului, inclusiv costurile pentru elaborarea documentației (expertiză tehnică, audit energetic, certificat de racordare, certificat de performanță energetică inițial), în baza unor documente justificative.
  6. Rezilierea Contractului nu va avea niciun efect asupra obligațiilor deja scadente între Părți.
  7. În toate cazurile în care Părțile au stabilit în cuprinsul Contractului că o anumită obligație trebuie îndeplinită într-un termen determinat, Partea care nu-și îndeplinește respectiva obligație în termenul astfel stabilit este considerată de drept în întârziere, fără a mai fi necesară o notificare în acest sens, transmisă de Partea îndreptățită la îndeplinirea obligației.

# **Articolul 18. Prevederi finale**

* 1. Nicio Parte nu poate cesiona sau delega niciunul dintre drepturile sau obligațiile ce-i revin prin acest Contract, în întregime sau în parte.
  2. Prezentul Contract se completează în mod corespunzător cu prevederile Ghidului Solicitantului aferent *Investiţiei 7 - Schema de granturi sub formă de bonuri valorice pentru îmbunătățirea eficienței energetice a gospodăriilor* din cadrul Componentei 16. RePowerEU, după caz.
  3. În cazul în care oricare dintre prevederile prezentului Contract sunt sau devin nule sau inaplicabile sau în cazul în care prezentul Contract se dovedește a fi incomplet, valabilitatea celorlalte prevederi din prezentul Contract nu va fi afectată în consecință. În acest caz, prevederea nulă sau inaplicabilă va fi înlocuită sau completată de o prevedere valabilă și aplicabilă care are un efect juridic similar celui al prevederii nule sau inaplicabile sau care servește în cea mai mare măsură posibilă scopului prezentului Contract.
  4. Prezentul Contract, împreună cu anexele sale și prevederile obligatorii din Ghidul Solicitantului, reprezintă întregul acord al Părților cu privire la obiectul Contractului și înlocuiește orice alte negocieri sau acorduri prealabile ale Părților în legătură cu acesta, orale sau scrise. Părțile declară că nu au amânat determinarea niciunui element al Contractului pentru un moment ulterior.
  5. Prezentul contract conține ca anexe oferta/ofertele prezentate anterior Beneficiarului final care fac parte integrantă din acesta.
  6. Prezentul Contract a fost semnat în data [zz.ll.aaaa], într-un număr de [.....] exemplare.

# **Sectiunea B. Acordul coproprietarilor pentru realizarea investiției (dacă este cazul)**

Subsemnatul [Nume Persoană Fizică], cu domiciliul în [Adresă], posesor al BI/CI/Pașaport seria [Seria] nr. [Număr], CNP [CNP], în calitate de **Beneficiar final\***, declar, în accepțiunea *Ghidului specific - condiții de accesare a fondurilor europene aferente planului național de redresare și reziliență în cadrul apelului de proiecte, Componenta: C16.RePowerEU*, că obiectul prezentului contract, clădirea rezidențială unifamilială, este deținută în coproprietate și prezint mai jos acordurile coproprietarilor, conform tabelului de mai jos:

|  |  |  |  |
| --- | --- | --- | --- |
| **Nr.crt** | **Nume și prenume coproprietari** | **Cotă proprietate deținută (%)** | **Acord/semnătură** |
|  |  |  |  |
|  |  |  |  |
|  |  |  |  |
|  |  |  |  |

*\*Beneficiarul final trebuie să dețină minim 50% din cota de proprietate pentru a fi eligibil, conform condițiilor de eligibilitate stabilite în cadrul ghidului solicitantului, aferent Investiției 7 a Componentei 16.REPowerEU, din cadrul PNRR.*

Prin semnarea acordului de mai sus, persoanele coproprietare sunt de acord:

* 1. Drepturile și obligațiile rezultate din prezentul contract sunt aplicabile în egală măsură tuturor coproprietarilor.
  2. Fiecare coproprietar își asumă responsabilitatea de a respecta termenii și condițiile prezentului contract și de a furniza fondurile necesare în termenele stabilite, în funcție de cota parte deținută, dacă este cazul.
  3. Coproprietarii se angajează să colaboreze pentru obținerea tuturor autorizațiilor și avizelor necesare pentru realizarea investiției.
  4. Îl/O împuternicesc pe [Nume și Prenume\_se va completa cu numele Beneficiarului real care deține minim50% din cota de proprietate] să efectueze toate operațiunile necesare implementării Proiectului și să semneze orice declarație subsecventă în numele lor.

Prezentul articol a fost discutat și aprobat în unanimitate de către toți coproprietarii, în data de [data]. Fiecare coproprietar a semnat prezentul document în semn de acord și asumare a obligațiilor stabilite.

# **Sectiunea C. Declarații Beneficiar final**

## Eligibilitate și angajament

Subsemnatul / Subsemnata , CNP , posesor/posesoare a seria nr. , în calitate de Beneficiar final, cunoscând că falsul în declarații este pedepsit de Codul Penal, declar pe propria răspundere că:

1. nu am fost găsit/nu sunt vinovat, printr-o hotărâre judecătorească definitivă, pentru comiterea unei fraude/infracțiuni referitoare la obținerea și utilizarea fondurilor europene și/sau a fondurilor publice naționale aferente acestora, în conformitate cu prevederile Codului Penal aprobat prin Legea nr. 286/2009, cu modificările și completările ulterioare;
2. nu am fost/nu sunt subiectul unui conflict de interese, astfel cum este definit în legislația națională/comunitară în vigoare sau să se afle într-o situație care are sau poate avea ca efect compromiterea obiectivității și imparțialității procesului de evaluare, contractare și implementare a proiectului;
3. nu am fost/nu sunt în situația de a induce grav în eroare finanțatorul si/sau **Prestatorul**, prin furnizarea de informații incorecte în cadrul prezentului proiect derulat prin PNRR, în scopul obținerii de finanțare;
4. nu am fost/nu sunt în situația de a încerca/de a fi încercat să obțină informații confidențiale sau să influențeze comisiile de evaluare pe parcursul procesului de evaluare si/sau **Prestatorul**;
5. nu am fost/nu sunt condamnat definitiv în cauze referitoare la obținerea și utilizarea fondurilor europene și/sau a fondurilor publice naționale aferente acestora.

* Beneficiarul final/clădirea rezidențială unifamilială:

1. întrunește condițiile de eligibilitate prevăzute în Ghidul Solicitantului, respectiv este gospodărie săraca din punct de vedere energetic și este consumator de energie vulnerabil care locuiește în clădirea rezidențială unifamilială;
2. își exprimă acordul cu privire la participarea în cadrul Schemei de granturi sub formă de bonuri valorice (vouchere) pentru îmbunătățirea eficienței energetice a gospodăriilor, prin intermediul **Prestatorului**, respectiv acordul cu privire la îndeplinirea tuturor formalităților necesare de către **Prestator** pentru obținerea certificatelor de performanță energetică (inițial și final), a expertizei tehnice (evaluare risc seismic/evaluare capacitate clădire privind susținerea sistemului fotovoltaic) și a raportului de audit energetic în vederea renovării clădirii care, în urma auditului energetic se încadrează în clasa energetică G, F, D sau E și nu se încadrează în clasele de risc seismic, clasa I și clasa II;
3. face parte din segmentul vulnerabil de populație (se încadrează în Lista persoanelor vulnerabile avizată de OSS);
4. își exprimă acordul în legătură cu elaborarea, în numele său, de către **Prestator**, și transmiterea cererii de finanțare, precum și pentru încheierea contractului de finanțare cu finanțatorul;
5. își exprimă consimțământul privind prelucrarea datelor cu caracter personal (nume, prenume, CNP, adresă gospodărie etc.);
6. își exprimă angajamentul de a permite accesul neîngrădit al **Prestatorului** pe proprietatea pe care se va realiza investiția cu scopul implementării în bune condiții a proiectului, precum și accesul autorităților, cu rol de verificare și control, respectiv cu competențe în gestionarea fondurilor externe nerambursabile/rambursabile alocate României prin Mecanismul de redresare și reziliență, pe întreaga perioadă de valabilitate a Contractului de finanțare semnat de către **Prestator** (atât în perioada de implementare, cât și în perioada de durabilitate a proiectului).
7. se obligă, ca pe o perioadă de timp de cel puțin 3 ani de la data semnării Procesului-verbal de recepție, de a:

* asigura sustenabilitatea financiară a investiției, respectiv acoperirea costurilor de întreținere, operare și mentenanță a investiției ce face obiectul prezentului proiect,
* asigura accesibilizarea corespunzătoare a spațiului obiect al proiectului,
* nu realiza o modificare asupra calității de proprietar al infrastructurii instalate, al echipamentelor achiziționate, decât în condițiile prevăzute în contractul comercial;
* nu realiza o modificare substanțială care afectează natura, obiectivele sau condițiile de realizare și care ar determina subminarea obiectivelor inițiale ale investiției.
* Beneficiarul final declară că:

1. lucrările aferente clădirii rezidențiale unifamiliale propuse spre finanțare includ activități eligibile desfășurate după data semnării contractului comercial cu **Prestatorul**.
2. proiectul nu include lucrări de renovare/instalare panouri fotovoltaice/activități realizate și aprobate prin alte programe operaționale sau prin alte programe cu finanțare din surse publice (ex: fonduri AFM, fonduri UE, Norvegiene, Elvețiene), evitându-se astfel dubla finanțare.
3. înțelege că orice situație, eveniment ori modificare care afectează sau ar putea afecta respectarea condițiilor de eligibilitate aplicabile menționate în Ghidul Solicitantului vor fi aduse la cunoștința **Prestatorului** și/sau finanțatorului în termen de cel mult 5 zile lucrătoare de la luarea la cunoștință a situației respective.

* Beneficiarul final se obligă:

1. să mențină durabilitatea investiției în infrastructura finanțată, inclusiv să nu modifice proprietatea asupra unui element de infrastructură finanțată ce face obiectul prezentului contract, prin care să se acorde un avantaj nejustificat unei întreprinderi/organism public. În acest context, întreprinderea este definită ca fiind exercitarea sistematică de către una sau mai multe persoane a unei activități organizate ce constă în producerea, administrarea, înstrăinarea de bunuri sau prestarea de servicii, indiferent dacă are sau nu un scop lucrativ. Modificarea/pierderea proprietății de către beneficiarul final asupra unui element de infrastructură finanțat, cu nepreluarea de către dobânditorul persoană fizică, a obligațiilor rezultate din contractul comercial, atrag neeligibilitatea sumelor aferente.
2. În situația încheierii de căt**re Prestator a contractelor de finanțare cu beneficiari finali pentru achiziția** de sisteme fotovoltaice care se amplasează pe imobile ipotecate, sau care devin ipotecate pe parcursul implementării, executarea silită a imobilului în favoarea unei întreprinderi atrage neeligibilitatea sumelor aferente.

## Declarație privind conflictul de interese

Subsemnatul / Subsemnata , CNP , posesor/posesoare a seria nr. , în calitate de Beneficiar final, cunoscând că falsul în declarații este pedepsit de Codul Penal, declar pe propria răspundere că, în baza informațiilor pe care le dețin la această dată, participarea în cadrul proiectului nu este de natură a crea o situație de conflict de interese în conformitate cu prevederile Art. 61 – Conflictul de interese din Regulamentul (UE, Euratom) 2018/1046.

## Declarație privind evitarea neregulilor grave, a fraudei și corupției

Subsemnatul / Subsemnata "nume,prenume" , CNP \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, posesor/posesoare a "BI / CI/Pașaport" seria "\_\_\_\_\_\_\_\_\_\_\_\_\_\_," nr. "\_\_\_\_\_\_\_\_\_\_\_\_\_\_\_\_\_\_\_" , în calitate de Beneficiar final, cunoscând că falsul în declarații este pedepsit de Codul Penal, declar pe propria răspundere că, cunoscând prevederile Art. 326 din Codul Penal cu privire la falsul în declarații, voi lua toate măsurile necesare pentru prevenirea neregulilor grave (conflict de interese, fraudă, corupție), atât în faza de selecție, evaluare și contractare a proiectului propus spre finanțare din PNRR, cât și în cea de implementare a acestuia, în conformitate cu prevederile legale incidente.

Declarație pe proprie răspundere, sub sancțiunile aplicate faptei de fals în acte publice.

|  |  |
| --- | --- |
| **Societatea în calitate de Prestator:** [denumire]  Reprezentata legal prin:  [Nume ]:  [Prenume]:  [Funcție Reprezentant]  [Semnătură]  [Stampilă] | **Beneficiarul final:**  [Nume]:  [Prenume]:  [Semnătură]: |